lv en ca lt en lv lv fr lv en lv lv fr lv es fi lv lv eo lv eo lv lv eo lv lt hbs_lat sl fi lv lv lv lv es lv lv sl lv lv es lt lv sv lt lv sl lt lv hbs_lat lt lv es lt lv lv lt lv lv lt lv it lt lv ca en lv fr lv lv sl lv ca lt lv lv lv lv lv lv lv lv lv en lv
Studentu atsauksmes – Transpersonālās Izglītības Institūts
Transpersonālās Izglītības Institūts - Piedāvājam - Izglītības pamatprogramma - Studentu atsauksmes
Asociācija, pirmāmkārtām, ir piederība. Tā ir piederība līdzīgi domājošajiem, jūtošajiem un darošajiem, kas vairo spēku, pārliecību un jēgpilnu būšanu. Tā ir pleca sajūta ikdienas darbos un praksēs. Ar tās supervīzijām tā ir neatsverams atbalsts darbā ar klientiem un pašam ar sevi. Tā ir iespēja būt starp savējiem un ar cieņu un pietāti pret katra citādumu, bagātināt vienam otru, augt un piepildīt gan savus, gan kopīgos mērķus.
Pēc Transpersonālā Izglītības institūta absolvēšanas un starptautiskā Eurotas sertifikāta saņemšanas sapratu, ka esmu stipri mainījusies. Un man tas patika. Bet to nebija darījusi ne mana apkārtējā vide, ne ģimene, ne darbs. Lai es "neatmainītos" atpakaļ, nolēmu - "Look for your tribe!" Manējie ir transpersonāļi, kur ir kopīgi pasākumi, dziļas sarunas, atbalstošas supervīzijas un tālāka izaugsme. Tas arī bija par iemeslu tam, ka pievienojos LTPPA. Tur mana sirds priecājas un dvēsele tiek pabarota. Tā nu ir un tā tas tiešām būs!
Būt par LPPPA asociācijas biedru - man tā ir iespēja būt asociācijā, kura vērsta uz atbalstu garīgajai izaugsmei sevī un izpratni, kā palīdzēt citiem saprast, pieņemt to, kas tiek piedzīvots Šeit un Tagad. Kā asociācijas biedram man ir bijusi iespēja 4 gadus aktīvi iesaistīties vasaras nometnes "Garā pupa" organizēšanā. Vērtība ir arī regulāri tikties ar pieredzējušiem speciālistiem, saņemt atbalstu profesionālā savas pārliecības transpersonālās psiholoģijas jomā. Tas ir ceļš profesionālai izaugsmei caur aktīvu darbību, iedvesma un atbalsts sev un citiem, zināšanu integrēšana prakstiskajā darbībā.
Ja pirmajā pusgadā bija lielāka sajūsma par zināšanām, kuras ieguvu sevis izpētei un savas dzīvespieredzes izvērtēšanai, tad šobrīd, otrajā pusgadā, ir radusies sajūta, ka saņemu aizvien vairāk gan teoriju, gan praktiskas iemaņas, kas sāk palīdzēt patreizējā darba vietā - skolā, kā arī rada pārliecību, ka Transpersonālās Izglītības Institūts ir labs pamats mana nākotnes mērķa drīzai īstenošanai. Nu esmu pārliecināta, ka, pateicoties pasniedzēju viedumam, kompetencei un ilggadējai pieredzei konsultēšanā, man izdosies izveidot savu transpersonālās konsultēšanas praksi, kur gūt prieku un gandarījumu no katras darba dienas. Pozitīvi pārsteidz TII prasme piesaistīt patiesi dzīvesgudrus un profesionālus pasniedzējus no visas pasaules, kā arī iepriecina piedāvātās iespējas sadarboties ar Transpersonālās Izglītības studentiem un pasniedzējiem Igaunijā, kur esmu atradusi daudz domubiedru.
Daudzpusīga, pārdomāta programma, kompetenti, pieredzējuši pasniedzēji, droša un atbalstoša vide – tā es varētu raksturot Transpersonālās Izglītības Institūtu. Mācību process sniedz gan teorētisko zināšanu bāzi, gan bagāts ar praktiskām nodarbībām, kuru laikā apgūtās iemaņas uzreiz var izmantot ikdienas un darba dzīvē. Ļoti novērtēju pasniedzēju krāšņo „buķeti”, kas mani uzrunā ar profesionalitāti, kompetenci, akadēmisko pieredzi, starptautisko plašumu un dzīves viedumu. Institūtā radītā vide nodrošina un sekmē pašizaugsmes, sevis atklāšanas un pilnveidošanās procesus, vienlaicīgi papildinot un uzlabojot darbam nepieciešamās prasmes un kompetences. Mācos jau ceturto gadu un ar nepacietību gaidu katru nākamo nodarbības dienu, lai uzzinātu ko jaunu un satiktos ar domubiedriem. Vieta, kur mācos ar prieku!
Transpersonālās Izglītības Institūts ir lieliska iespēja mācīties pašam priekš savas dzīves. Tas ir sevis izzināšanas, saprašanas un sajušanas ceļš. Piedzīvotā zināšanu atklāsme bagātina dvēseli, motivē gūto gara gaismu izstarot līdzcilvēkiem, paver iespējas sniegt atbalstu citiem cilvēkiem dzīvesspēka atjaunošanā. Nodarbību pievienotā vērtība ir praktiska darbošanās profesionāļu uzraudzībā, grupas atbalsts. Kursa programmā mērķtiecīgi savienota teorija ar praksi. Katra nodarbība, kopā ar aizrautīgiem , iedvesmojošiem pedagogiem , kļūst par sevis pilnveidošanas pakāpienu Zemes dzīvē.
Es iesaku mācības Transpersonālās izglītības institūtā katram, kurš vēlās  savas prasmes, pieredzi  un spējas pielietot profesionālā konsultēšanas darbā.  Divos mācību gados es esmu atklājusi sev jaunu, bagātu pasauli, kas pārpilna ar daudzveidīgiem resursiem harmoniskai  dzīvei.
Studijas Tii manā dzīvē palīdz sakārtot zināšanas, prasmes, kuras biju atrauti pa gabaliņiem apguvusi agrāk. Tagad savukārt tas sakārtojas loģiskā kopumā. Domāju, tā ir daudziem cilvēkiem, jo interese par vismaz dažām jomām no transpersonālās psiholoģijas ir katram.
Transpersonālā psiholoģija man ir atdevusi bērnības sapņus un vada tos uz piepildījumu, kas dod patiesu prieku un spēku dvēselei.
Transpersonālā psiholoģija devusi man pilnīgi jaunu  skatu uz dzīvi un sevi pašu. Un tā māca man pieņemt sevi tādu, kāda esmu.
Man transpersonālā psiholoģija ir atvērusi citas apziņas durvis, caur kurām esmu nokļuvusi manā vēl vienā līdz šim neapdzīvotā apziņas istabā, kurā  citā līmenī, misticismam un zemapziņai klātesot, kopā spēlējas, strīdas un  uzturas  mana dziļākā personība, mans EGO un  mans augstākais ES. Caur šīm aktivitātēm es mainos un attīstos un man patīk, kā tas notiek.
Es esmu lepns, gandarīts un bagātināts esot studentam TRANSPERSONĀLĀS IZGLĪTĪBAS INSTITŪTĀ. Es droši varu apstiprināt, ka atjaunoju jau apgūtās zināšanas, gan uzlaboju tās, gan apgūstu pilnīgi Jaunas zināšanas pie ļoti izcili zinošiem pasniedzējiem un īstiem Lietpratējiem savā jomā. Transpersonālā Izglītības Institūtu izvēlējos speciāli un ļoti apzināti, jo programmu saturs un transpersonālās psiholoģijas konsultēšana ļoti tuvu atbilst maniem tagadējiem un turpmākiem mērķiem - plaši un daudzprofilos izprast pasaules čigānu dažādību, dažādos kontinentos, reliģiskās izpratnēs, nacionālo kultūru etnogrāfiskos skatījumos. Caur Transpersonālo Izglītības Institūtu esmu jau atpazinis dažādus sintēzes (jaunus veidojumus) aktualitātes Latvijas un Pasaules čigānu (romu) vidē - Islāma ticībā. Pasaules valstis - Austrumu (Uzbekistāna), Āzijas (Pakistāna) un Āfrikas (Maroka) čigāni, tūkstošiem ir Islāma ticīgie. Man kā speciālistam vairāk ļauj apzināt un izzinat globālo čigānu īpatnības dažādību un atšķirības, pretstatā ar Latvijas, Lietuvas un Igaunijas čigāniem.
PTPII “TRANSPERSONĀLĀS IZGLĪTĪBAS INSTITŪTS”
Esam Latvijā un Eiropā akreditēta profesionālās izglītības iestāde ar sadarbības partneriem visā pasaulē.
Satekles iela 2c, Rīga, LV-1050
+371 29 528 591
© 2019 TRANSPERSONĀLĀS IZGLĪTĪBAS INSTITŪTS · Ar prieku izstrādāja → webmeistars.lv
Šī vietne izmanto sīkdatnes, lai uzlabotu lietošanas pieredzi un optimizētu tās darbību. Turpinot lietot šo vietni, Jūs piekrītat sīkdatņu lietošanai. Sīkdatņu iestatījumiPIEKRĪTU
Šī vietne izmanto sīkdatnes, lai uzlabotu jūsu lietošanas pieredzi  un optimizētu tās darbību. Obligātie sīkfaili glabājas jūsu pārlūkprogrammā, jo tie ir būtiski mājas lapas pamatfunkciju darbībai. Mēs izmantojam arī trešo pušu sīkfailus, kas palīdz analizēt un saprast, kā jūs izmantojat šo vietni. Šīs sīkdatnes tiks saglabātas jūsu pārlūkprogrammā tikai ar jūsu piekrišanu. Jums ir arī iespēja atteikties no šīm sīkdatnēm. Taču dažu šo sīkfailu atteikšanās var ietekmēt jūsu pārlūkošanas pieredzi.
Šī vietne izmanto sīkdatnes, lai uzlabotu jūsu lietošanas pieredzi  un optimizētu tās darbību. Obligātie sīkfaili glabājas jūsu pārlūkprogrammā, jo tie ir būtiski mājas lapas pamatfunkciju darbībai. Mēs izmantojam arī trešo pušu sīkfailus, kas palīdz analizēt un saprast, kā jūs izmantojat šo vietni. Šīs sīkdatnes tiks saglabātas jūsu pārlūkprogrammā tikai ar jūsu piekrišanu. Jums ir arī iespēja atteikties no šīm sīkdatnēm. Taču dažu šo sīkfailu atteikšanās var ietekmēt jūsu pārlūkošanas pieredzi.
OBLIGĀTĀS SĪKDATNES Tās ir absolūti nepieciešamas, lai tīmekļa vietne darbotos pareizi. Šajā kategorijā ietilpst tikai sīkdatnes, kas nodrošina mājas lapas pamatfunkcijas un drošības elementus. Šīs sīkdatnes neuzglabā personisko informāciju.
NEVAJADZĪGĀS SĪKDATNES Jebkuras sīkdatnes, kas nav īpaši nepieciešamas, lai tīmekļa vietne darbotos, un tiek izmantotas, lai savāktu lietotāja personas datus, izmantojot analītiku, reklāmas, citu iegulto saturu, sauc par nevajadzīgām sīkdatnēm jeb sīkfailiem. Pirms šo sīkfailu lietošanas jūsu vietnē obligāti jāsniedz lietotāja piekrišana.